DS «Arendal» (1865)

DS «Arendal»» var et kystruteskip som gikk i kystrutefart på Sørlandet for Arendals Dampskibsselskab og på Nord-Norge som Vesteraalens Dampskibsselskabs første skip «Vesteraalen». I 1890 ble skipet solgt til Nordfjords Dampskibsselskab, og gikk i kystrutefart på Vestlandet for en rekke rederier i perioden 1890-1947. Lengst, 32 år, gikk skipet for Møre Fylkes Ruteselskap og forgjengeren AS Romsdals Dampskibsselskab.
«Nordfjord» var 82 år gammelt da hun i 1947 ble utrangert som kystruteskip. Skroget var likevel godt, og skipet fikk ytterligere 19 år som motordrevet fraktefartøy på kysten. Skipet ble 110 år gammelt.
Navnet «Nordfjord» skulle etterhvert skape betydelig irritasjon hos Nordre Bergenhus Amts Dampskibe, det senere Fylkesbaatane i Sogn og Fjordane. Da dette rederiet fikk levert et av datidens største og vakreste lokalruteskip DS «Nordfjord I» i 1915 var det nok forsmedelig å måtte tilføye ett-tallet bak navnet på grunn av en antikvitet som gamle «Nordfjord». Men antikviteten overlevde DS «Nordfjord I» som forliste i 1961. Da FSF fikk overlevert dampskipets erstatning i langrutene på Nordfjord i 1963, måtte til overmål også dette døpes «Nordfjord I», fordi da utgamle «Nordfjord» fortsatt eksisterte som fraktefartøy.


== DS «Arendal» ==
Juni 1864: Kontrahert ved Motala Mek. Werkstads AB, Lindholmens Werkstad, Göteborg, Sverige.
Juni 1865: Levert som kystruteskip «Arendal» til Arendals Dampskibsselskab, Arendal. Byggepris: spd. 18 000.
9. juni 1865: Satt inn i kystrute Oslo-Kristiansand.
24. juni 1865: Satt inn kystrute Oslo-Bergen. 14-daglig rotasjon med 21 anløp. Om vinteren gikk den Oslo-Kristiansand.
1869-70: Leid bort til Den Norske Stat. Benyttet i lokalrutefart i Lofoten og Vesterålen.
Mai 1877: Solgt til Det Nye Søndmør-Romsdalske Dampskibsselskab, Ålesund for kr. 40 000.
1879: Eierselskapet konkurs. «Arendal» opplagt i Ålesund.


== DS «Vesteraalen» ==
Oktober 1881: solgt til Richard With, Risøyhamn / Ålesund for kr. 20 000 på vegne av Vesteraalens Dampskibsselskab som da var under stiftelse (formelt konstituert 10. november 1881).
10. november 1881: Vesteraalens Dampskibsselskab, Stokmarknes / Bodø. Omdøpt til «Vesteraalen».
Vår 1882: Ombygd ved Bergens Mek. Værksted, Bergen. Nytt overbygg midtskips. Brt:188. Ny maskin montert: 2cyl compound (BMV) 37nhk 175ihk
20. juli 1882: Levert og satt i fart igjen.


== DS «Nordfjord» ==
Januar 1890: solgt til Nordfjords Dampskibsselskab / v. V. Behrens, Bergen for kr. 40 000, omdøpt til «Nordfjord»
1891: Eierselskapet konkurs.
Juni 1891: Solgt på tvangsauksjon til AS DS Nordfjord / v. C.C.Krohn / v. Erik Rusten, Bergen for kr. 23 000.
1891: Ombygd i Bergen. Registrert for 164 passasjerer.  113,7’ x 20,6’ x 11,7’   Brt:222. Satt inn i kystrute Bergen-Romsdal.
1894: Ommålt etter nye måleregler.  Brt:222
1895: Overført til Nordfjords Dampskibsselskab / v. Erik Rusten, Bergen. Fortsatte i samme fart.
1896: Overført til AS DS Nordfjord / v. Erik Rusten, Bergen. Fortsatte i samme fart.
1898: Gikk på Stabben Fyr ved Florø og sank. Fyrvokteren omkom. Hevet og reparert.
1900: Overført til AS Vestenfjeldske Dampskibsselskab / v. Erik Rusten, Bergen. Fortsatte i samme fart.
1902: Ombygd. Ny kjele installert (Laxevaag Maskin & Jernskibsbyggeri)   41nhk  205ihk
Desember 1914: Eierselskapet konkurs.
1915: Solgt til Romsdals Dampskibsselskab, Molde for kr. 40 000. Fortsatte i kystruten Bergen-Romsdal.
1. juni 1920: Møre Fylkes Ruteselskap, Molde.
1920: Noe ombygd. Brt:222
1921: Kantret under sjøsetting i Kristiansund N. Hevet og reparert.
1930: Noe ombygd. Brt:217
1940: Sank ved Raudeberg ved Måløy. Hevet og reparert.
20. april 1944: DS «Nordfjord» lå i nærheten da det hollandske fraktefartøyet MS «Voorbode» lastet med dynamitt og fenghetter eksploderte ved Festningskaien i Bergen. «Nordfjord fikk skader i baugen, men gikk ruten nordover som vanlig. Siden reparert.


== MS «Nordfjord» ==
1947: solgt til Gerhard Voldnes AS, Fosnavåg på Herøy / Ålesund. Benyttet som losjiskip under sildefiske.
1951: Måløy Sildoljefabrikk / v. Gerhard Voldnes AS, Fosnavåg på Herøy. Som losjiskip ble «Nordfjord» senere avløst av lokalruteskip DS «Nauma» (1891) og deretter bygningen «Urheim».
September 1951: Ombygd til fraktefartøy ved Hjørungavaag Mek. Verksted, Hjørungavåg. Half-Shelterdekker. Nye kjenningsmål: 113,7’ x 20,6’ x 11,9’   Brt:246 / T.Dwt:250. Motor montert: 3syl 2tev Wichmann 3AC   250bhk  10 knop
1952: Levert og satt inn i fraktfart på kysten.
1967: Grunnstøtte ved Hindøy Lykt sør for Florø.
Desember 1970: Solgt til Br. Anda, Hundvåg i Stavanger for opphugging. Lå en tid som bølgebryter utenfor Jåttåvågen i Stavanger, deretter som flytende sandlager ved Rosenberg Verft, Stavanger (ble der gjerne kalt «kommoden»).
1975: Opphugget ved Br.Andas anlegg på Jadarholm i Stavanger.


== Se også ==
Arendals Dampskibsselskab
Vesteraalens Dampskibsselskab


== Kilder ==
Artikkel om Arendals Dampskibsselskab av Dag Bakka jr. i «Skipet» 1.2000
«Fjordabåten»  Dag Bakka jr.
Trygve Eriksen jr.'s arkiv
Aarbog for Norges handelsmarine 1907 (side 148) - Sjøfartskontoret, Kristiania 1908. (no) BIBSYS objektid: 920739016